འཇིག་རྟེན་འདིའི་སྟེང་གི་ཆགས་འཇིག་དང་དགའ་སྐྱོ་ཅི་རིགས་ཀྱི་དོན་དག་མང་པོ་ཞིག་ནི་ང་ཚོའི་ཉེ་འཁོར་ནས་བསམ་དབང་དྲན་དབང་མེད་པར་འབྱུང་སྲིད།ང་ཚོས་དེ་ནི་ལས་ཀྱི་བསྐོས་ཐང་ངམ་བགོ་སྐལ་གང་རུང་ཞིག་ཏུ་ངོས་བཟུང་སྟེ་དང་ལེན་བྱ་བ་ལས་དེ་ལ་ཕྱི་བཤོལ་དང་ཕྱིར་ཟློག་བགྱིད་པའི་བསྐལ་པ་ནི་གཏན་དུ་ཡོད་མི་སྲིད།མི་ཚེ་ཡང་དེ་ལྟར་བསྐྱལ་དགོས་པ་མ་ཡིན་ནམ།ང་ཚོས་རང་གི་འདོད་ཧམ་དེ་སྐོང་མི་ཐུབ་ལ།སྐར་ཆ་གཅིག་གི་རྗེས་ནས་དོན་དག་ཅི་འབྱུང་བ་ཡང་ཚོད་དཔག་བྱ་ཐབས་བྲལ།ང་ཚོ་ནི་སྨིག་རྒྱུའི་ཁྲོད་ན་ཁ་ཕྱོགས་བྲལ་བའི་གྲུ་གཟིངས་ལྟ་བུ་ཞིག་ཡིན།ནམ་ཡང་རང་ཉིད་ཀྱི་མཇུག་མཐའི་ལོག་མལ་དེ་རྙེད་ཐབས་བྲལ།ང་ཚོ་འཚོལ་སྙེག་དང་ཞེན་ཆགས་ཀྱི་སྣེ་ནས་ལམ་ལ་ཆས་ཀྱང་།མཇུག་མཐར་ང་ཚོ་ནི་ལག་སྟོང་མཆན་ལ་བཙིར་ནས་སྡོད་མཁན་དུ་འགྱུར་སྲིད།